Coprinus comatus

Lo coprinus comatus, en occitan escomèl, escomela o cuol d'aseAssociacion micologica de Tolosa es un bolet de la familha deis Agaricaceae e dau genre Coprinus.

Son capèu es d'una largor mejana de 6 a 12 cm. Es en de fus quand l'especimen es jove mai evoluciona pauc a pauc vèrs una forma de campana. Totalament lisca, la cuticula fòrma de flòcs que semblan a d'escalhas. Sa color evoluciona vèrs lo falet, lo brun e, enfin, lo negre. Lei lamelas son inicialament blancas e liuras avans de venir ròse puei negre. Lo pè, cilindric, aganta generalament una autor de 6 a 15 cm amb una largor de 1 a 1,5 cm. Se destaca aisament dau capèu. Sensa vòlva, presenta un anèu en forma de baga. Coma leis autrei coprins, Coprinus comatus es una espècia deliquescenta.

Lo coprinus comatus creis dins lei pelencs, lei pradariás e leis espacis forestiers desgatjats (esclargieras...) entre abriu e decembre. Necessita de sòus amb de concentracions importantas d'azòts e es possible de lo trobar sus de molons de femier.

Es considerat coma un comestible excellent a condicion de lo manjar jove, es a dire quand es encara totalament blanc. Tota partida colorada dèu èsser remandada e es necessari de lo manjar dins l'ora que vèn après la recòlta. Es ansin sovent manjat crus dins una salada.

De riscs de confusion existisson amb un autre coprin, Coprinopsis atramentaria, qu'es generalament pus pichon e que tèn un capèu mens cilindric. Aquela error pòu aver de consequéncias negativas car la consumacion de Coprinopsis atramentaria presenta una toxicitat importanta (trèbols cardiacs) s'es acompanha d'alcòl.

 Galariá 

 Liames intèrnes 

 Mycota.

 Bibliografia 

 Nòtas e referéncias 

Categoria:Campairòl (nom scientific)
Categoria:Campairòl d'Occitània